Յուրի Չուբկով

Յուրի Դմիտրևիչ Չուբկով (ռուս.՝ Юрий Дмитриевич Чубков, հոկտեմբերի 13, 1938(1938-10-13), Լենինգրադ, ՌԽՖՍՀ, ԽՍՀՄ - մայիսի 24, 2010(2010-05-24), Սանկտ Պետերբուրգ, Ռուսաստան), խորհրդային և ռուս արձակագիր, գրող, էսսեիստ։ Ռուսաստանի գրողների միության անդամ, Պետրովսկի գիտությունների և արվեստի ակադեմիայի թղթակից անդամ։ Նիկոլայ Գոգոլի անվան գրական մրցանակի դափնեկիր (2007)։


== Կենսագրություն ==
Յուրի Չուբկովը ծնվել է 1938 թվականի հոկտեմբերի 13-ին, Լենինգրադում։ Հայրը աշխատել է արտադրության մեջ որպես վարպետ, մայրը `մանկապարտեզում` որպես դաստիարակչուհի։ Պատերազմի սկզբում ընտանիքը տարհանվում է Սիբիր, ճանապարհին Յուրին կորում է, բայց շուտով նրան գտնում են։ Նովոսիբիրսկում ավարտում է ուսումը երեկոյան դպրոցում և այդտեղից զորակոչվում է խորհրդային բանակ։
Զորացրվելուց հետո նա սկսում է  ինքնուրույն ուսումնասիրել իսպաներեն։ Ընդունվել և սովորել է Լենինգրադի պետական համալսարանի պորտուգալական բաժնում։ 1967 թվականին ստացել է բարձրագույն կրթության դիպլոմ և գործուղվել Դուշանբե՝ աշխատելու որպես թարգմանիչ։ Դասավանդել է Մոսկվայի օտար լեզուների ռազմական ինստիտուտում, իսկ հետագայում աշխատել է որպես թարգմանիչ Լենինգրադի «Ինտուրիստ»-ում։
Այնուհետև գործուղվել է Մոզամբիկ, աշխատել որպես տնտեսական առաքելության թարգմանիչ։ Այս երկրի մշակույթը արտացոլվել է նրա գրական ստեղծագործություններում։ Չուբկովի «Մոզամբիկի հեքիաթները» (1983) լույս են տեսել «Детгиз» հրատարակչությունում, իսկ «Մապուտոյից մինչև Ռուվումա» վիպակը (1989) «Детская литературара» հրատարակչությունում; «Глобус» հրատարակչությունում` ակնարկներ Աֆրիկայի, ինչպես նաև Բրազիլիայի և Հարավարևելյան Ասիայի բնակիչների մշակույթի և սովորույթների մասին (1982-1987)։ «Փախչելու տեղ չկա» վեպի սկիզբը նույնպես ընթերցողին տանում է աֆրիկյան երկիր ՝ դիվանագիտական հաստատության մթնոլորտ։ 
Չուբկովը գրական ստեղծագործությամբ  սկսել է զբաղվել իր կյանքի ուսանողական շրջանից։ Նրա առաջին աշխատանքը՝ «Հոգեբան» պատմվածքը, լույս է տեսել 1972 թվականին։ 1979 թվականից անընդմեջ տպագրվում է «Аврора», «Звезда», «Нева», «Медвежьи песни», «Михайловский замок», «Изящная словесность» ամսագրերում, «Глобус», «На суше и на море» ժողովածուներում։  Նրա առաջին գիրքը ՝ «Պատվանդանը», լույս է տեսել 1983 թվականին «Редактор» հրատարակչությունում։ Երկու տասնյակ վեպերի և մեծ վիպակների հեղինակ է։
Ըստ իրենց բովանդակության՝ նրա ստեղծագործությունները կարելի է բնորոշել որպես սոցիալ-հոգեբանական, կենցաղային և քրեական։ Հեղինակն աշխատել է մենիպպեյա (ծաղրական) ժանրում։ Գոգոլին Չուբկովը համարել է իր գրական ուսուցիչը։
2007 թվականին Գրքի II միջազգային ցուցասրահում նրա «Փախչելու տեղ չկա» գիրքը «Շինել» անվանակարգում արժանացել է Նիկոլայ Գոգոլի անվան գրական մրցանակի։
1989 թվականից անդամակցել է Ռուսաստանի գրողների միությանը, 2006 թվականից՝ Պետրովսկայայի արվեստի և գիտությունների ակադեմիայի թղթակից անդամ։
Բնակվել է Սանկտ Պետերբուրգում։ Մահացել է 2010 թվականի մայիսի 24-ին։


== Մատենագիտություն ==
Գրքեր և արձակ

1983 — Юрий Чубков «Пьедестал». Л.;
1989 — Юрий Чубков «Шанс». М.;
1991 — Юрий Чубков «Палачи и придурки». Л.;
1992 — Юрий Чубков «Колесо смерти». СПб.;
1998 — Юрий Чубков Убить сатану. СПб.;
2000 — Юрий Чубков «Симфония». СПб.;
2002 — Юрий Чубков «А он винтовочку приладил и… Колесо». СПб.;
2004 — Юрий Чубков «Стеклянная башня». СПб.;
2006 — Юрий Чубков «Карусель». СПб.;
2007 — Юрий Чубков «Ель ниньо». СПб.;
2008 — Юрий Чубков «Филологический факультет. Писатель и бес». СПб.


== Պարգևներ և մրցանակներ ==
2007 – Նիկոլայ Գոգոլի անվան գրական մրցանակի դափնեկիր, «Շինել» անվանակարգում։


== Գրականություն ==
Ефимовская В. Без нас погибнет этот мир (духовные основы и худож. направления совр. петерб. лит-ры) // Родная Ладога. 2007. № 1;
Новиков А. Мятущийся мятежник. О прозе Юрия Чубкова // Изящная словесность. 2008. № 12;
Новиков А. Русской души свет и потемки. Новая кн. Юрия Чубкова «Убить сатану» // Невский альм. 2008. № 4;
Новиков А. Размышления о романах Юрия Чубковf // Дороги, художества, братия. СПб., 2008;
Биобиблиографический справочник СПбО СП России / Сост. А. И. Белинский. СПб.: Дума, 2011.


== Ծանոթագրություններ ==


== Արտաքին հղումներ ==
Писатель Юрий Чубков